cyanic-selkie/wikianc huggingface dataset:
Tripuran vapautusrintama
NLFT:n terroritekoja
Ennen vuotta 1997 NLFT:n terroristitoiminta oli satunnaista ja se koostui aseellisista hyökkäyksistä ja pommi-iskuista lähinnä turvallisuusjoukkoja vastaan. Vuodesta 1997 terroritoiminnan määrä alkoi kasvaa ja väkivaltaisten iskujen määrä oli huipussaan 2000-luvun alkuvuosina.
Joulupäivänä 2000 NLFT:n sissit ampuivat Jamatiya-heimon päällikön, koska tämä ei suostunut kääntymään kristinuskoon. Elokuussa 2002 hindupappi Bikram Bahadur Jamatia arvioi, että NLFT oli pakkokäännyttänyt kristinuskoon 14 000 tripuralaista. Pakkokäännytykset tapahtuvat yleensä aseella uhaten. Pakkokäännytysten lisäksi järjestö ryöstää ja tuhoaa hindujen pyhättöjä, temppeleitä ja kouluja.
Toukokuussa 2003 NLFT:n jäsenet tappoivat 21 ihmistä iskuissa osavaltion pääkaupungin Agartalan ympäristössä. Poliisin edustajan mukaan hyökkääjät sytyttivät rakennuksia tuleen ja ampuivat ihmisiä sattumanvaraisesti.
Maaliskuussa 2014 NLFT:n jäsenet kaappasivat televiestintätyöntekijä Deep Mandalin ja vaativat hänestä lunnaita Mandalin perheeltä ja työnantajalta. Mandal vapautettiin 119 päivän vankeuden jälkeen.
NLFT:n iskuissa kuoli yksistään vuosien 1992-2001 välillä 764 siviiliä ja 184 turvallisuusjoukkojen palveluksessa ollutta henkilöä. Yhteenotoissa NLFT:n ja turvallisuusjoukkojen välillä kuoli 124 terroristia. Vuosina 2005-2015 järjestö oli vastuussa 317 välikohtauksesta, joissa kuoli 28 turvallisuusjoukkojen jäsentä ja 62 siviiliä.
Yhteydet baptistikirkkoon
Terroristijärjestöllä on ollut läheiset yhteydet Tripuran baptistikirkkoon. Osavaltion virastojen tutkimuksien ja tiedusteluraporttien mukaan Yhdysvalloissa toimiva baptistikirkko eteläinen baptistikonventio on tukenut NLFT:tä sen perustamisessa ja myöhemmin sen toiminnan aikana joko suoraan tai välillisesti Tripuran baptistikirkon kautta. Huhtikuussa 2000 etelätripuralaisen Noaparan baptistikirkon pappi Nagmanlal Halam jäi kiinni kun hänen hallustaan löytyi suuria määriä räjähdysaineita ja niiden tekoon tarvittavia materiaaleja. Samoin elokuussa 2003 pohjoistripuralaisen baptistisen lähetyskirkon pappi jäi kiinni räjähteiden hallussapidosta. Molemmat papit tunnustivat toimittaneensa räjähteitä NLFT:lle.
Rahoituskeinona pornografia
Kirkon tuen ja ihmiskaappausten lisäksi NLFT on pyrkinyt rahoittamaan toimintaansa pornografialla. Elokuussa 2005 ryhmä antautuneita NLFT:n sissejä kertoi, että järjestö ei pelkästään kaappaa tyttöjä, naisia ja jopa miehiä kylistä omaan seksuaaliseen hyväksikäyttöönsä, vaan lisäksi pakottavat näitä osallistumaan pornovideoiden tekemiseen. Tietoja seuraten poliisi suoritti ratsioita järjestön piilopaikkoihin ja löysi kasoittain pornoa sisältäviä CD- ja DVD-levyjä. NLFT kuvaa materiaalin itse, mutta käyttää tripuralaisia videotuotantoyhtiöitä leikkaamiseen ja dubbaamiseen eri kielille, kuten hindiksi, burmaksi, bengaliksi ja thaiksi. Erään videotuotantoyhtiön omistaja kertoi seuraavasti:"Tiedämme, että kapinalliset ovat näiden filmien takana. Kun käsittelemme kuvattua filmiä, näemme rynnäkkökiväärein aseistautuneita miehiä seisoskelemassa ja välillä tyttöjä uhkaillaan revolvereilla, mutta meidän tulee leikata kaikki sellainen pois ja keskittyä pelkkään seksiin." Tämän jälkeen videot palautetaan järjestölle, joka myy kopioita DVD-muodossa naapuriosavaltioihin- ja ulkomaihin. Antautuneiden sissien todistukset vastaavat kahden tutkijan, Meenakshi Sen Bandopadhyayn ja Jayanta Bhattacharyan tutkimusta, jossa dokumentoidaan tapauskohtaisesti NLFT:n harjoittamaa naisten seksuaalista hyväksikäyttöä.
Eronneet ryhmät
NLFT-BM
Vuonna 2001 järjestöstä erosi ryhmä kun yksi sen johtohahmoista Biswamohan Debbarma karkotettiin liikkeestä. Debbarma tukijoineen perusti oman faktionsa NLFT-BM:n, eli National Liberation Front of Tripura-Biswamohan Debbarman.
Yksi NLFT-BM:n johtajista Panther Debbarma antautui Tripuran poliisille maaliskuussa 2014.
NLFT-NJ
Nayanbasi Jamatiya antautui poliisille 1993, mutta pakeni myöhemmin Bangladeshiin, josta käsin hän johti omaa ryhmäänsä National Liberation Front of Tripura-Nayanbasi Jamatiyaa värväten siihen lisää jäseniä Tripuran maaseutujen kylistä. Bangladeshin poliisi pidätti hänet myöhemmin ja pani hänet vankilaan, mutta Jamatiya pakeni ja matkusti takaisin Intiaan. Etsintäkuulutettu Jamatiya antautui Agartalassa elokuussa 2013.
Rauhansopimus
Onnistuneiden rauhanneuvottelujen seurauksena Sabir Kumar Debbarman johtama ryhmä NLFT-SD solmi rauhan elokuussa 2019. Sen 88 jäsentä riisui aseensa, minkä vastineena Intian sekä Tripuran osavaltion hallitukset lupasivat auttaa ryhmän jäseniä rehabilitoitumisessa.
Länsi-Jaava
Länsi-Jaava on Jaavan saarella sijaitseva Indonesian provinssi. Länsi-Jaava rajoittuu idässä Keski-Jaavan provinssiin ja lännessä Jakartan pääkaupunkialueeseen ja Bantenin provinssiin. Pohjoispuolella on Jaavanmeri ja eteläpuolella Intian valtameri. Länsi-Jaavan pääkaupunki on Bandung. Länsi-Jaavaan aiemmin kuulunut Banten erotettiin vuonna 2000 omaksi provinssikseen. thumb|left|230px|Malabarin teeviljelmä Bandungin lähistöllä. Noin 70 prosenttia Indonesian teetuotannosta tulee Länsi-Jaavan maakunnasta. thumb|left|230px| Teeviljelmiä Länsi-Jaavan Puncakissa. Länsi-Jaavan asukasluku on noin 43 miljoonaa ja pinta-ala 35 378 neliökilometriä. Länsi-Jaava on Indonesian runsasväkisin provinssi. Länsi-Jaavan asukkaista sundalaiset muodostavat väestön etnisen enemmistön: heitä on provinssin asukkaista hieman yli 70 prosenttia. Jaavalaiset ovat toiseksi suurin ryhmä 11 prosentin osuudellaan. Betawilaisia väestöstä on noin viisi prosenttia ja cirebonlaisia niin ikään viisi prosenttia. Suurin osa väestöstä puhuu äidinkielenään sundaa.
Helena Rängman
Paula Helena Rängman (s. 23. syyskuuta 1977 Helsinki ) on suomalainen näyttelijä, laulaja, käsikirjoittaja ja ohjaaja. Hänellä on ollut rooleja muun muassa Yle TV2:n sarjoissa Lehmän vuosi, Uusi päivä sekä Kimmo. Rängman on valmistunut Teatterikorkeakoulusta teatteritaiteen maisteriksi vuonna 2002.
Ura
Rängman on näytellyt myös useissa näytelmissä Tampereen Teatterissa, Tampereen Työväen Teatterissa, Kotkan kaupunginteatterissa sekä Rovaniemen teatterissa. Esiintymisen lisäksi Rängman opettaa ja ohjaa harrastajia, nuoria ja lapsia muun muassa Kirkkonummen kunnan kesäleireillä ja Tampereen Nuorisoteatterissa.
Yksityiselämä
Rängman on naimisissa näyttelijä Marko Keskitalon kanssa ja heillä on yksi tytär.
Jalkapallon maailmanmestaruuskilpailut 2022
Jalka­pallon maailman­mestaruus­kilpailut 2022 olivat järjestyksessään 22. maailman­mestaruus­kilpailut. Ne järjestettiin Qatarissa 20. marras­kuuta – 18. joulu­kuuta 2022. Kisat pelattiin poikkeuksellisesti talvella, koska kesällä lämpö­tila nousee Qatarissa usein yli 40 celsius­asteen, mikä olisi ollut pelaajille terveys­riski. Poikkeava ajan­kohta aiheutti tauon syksystä kevääseen pelattavissa kansallisissa seura­joukkue­kilpailuissa. Tämän haitan minimoimiseksi kisat kestivät vain 28 päivää, neljä päivää tavallista vähemmän. Kilpailujen tunnusmusiikkina toimi Jungkookin laulu ”Dreamers”, joka esitettiin kilpailun avausseremoniassa.
Kisojen järjestäminen Qatarissa oli vaarassa lahjonta­epäilyjen vuoksi. Rakennustyöntekijöiden huono kohtelu nousi pitkäaikaiseksi puheenaiheeksi, ja jo vuonna 2014 Qatarin hallitus myönsi, että stadioneiden rakennus­töissä oli saanut surmansa 1 000 vieras­työläistä.
Valintaprosessi
Viisi maata jätti hakemuksen kisaisännyydestä. Ne olivat Australia, Etelä-Korea, Japani, Qatar ja Yhdysvallat. Kisaisäntä päätettiin 2. joulukuuta 2010 yhdessä vuoden 2018 kisojen kanssa. Äänestys jatkui aina neljänteen kierrokseen saakka. Neljännellä kierroksella Qatar voitti Yhdysvallat 14 äänellä. Yhdysvallat sai 8 ääntä.
Pelipaikat
Maailmanmestaruuskilpailuja varten oli tarkoitus rakentaa 12 stadionia, mutta kisojen järjestäjät pyysivät Fifaa hyväksymään pienemmän määrän stadioneja kasvavien kustannusten vuoksi. Stadionien vähentäminen pienentäisi kisojen budjettia melkein puolella. Stadionien toimittamisen myötä perustettu komitea rakennutti seitsemän uutta stadionia Qatariin.
Karsinnat ja joukkueet
480px|right|thumb|{{legend|#0000ff|Joukkueet, jotka pääsivät lopputurnaukseen.}} {{legend|#ffcc00|Joukkueet, jotka eivät päässeet lopputurnaukseen.}} {{legend|#000000|Joukkueet, jotka eivät osallistuneet karsintoihin.}} {{legend|#cccccc|FIFA:n ulkopuoliset valtiot.}}
Aasian jalkapalloliitto aloitti karsinnat vuoden 2019 kesäkuussa. Isäntämaa Qatar pääsi kisoihin automaattisesti joutumatta karsimaan. Afrikassa karsinnat aloitettiin vuoden 2019 syyskuussa ja Etelä-Amerikassa lokakuussa 2020. Pohjois- ja Väli-Amerikan jalkapalloliitto sekä Euroopan jalkapalloliitto aloittivat omat karsintansa maaliskuussa 2021. Oseanian MM-karsinnat pääsivät alkamaan vasta maaliskuussa 2022, sillä karsinnat kokivat lykkäyksiä koronaviruspandemian takia.
Tilannekeskus
Tilannekeskus (lyh. Tike) on paikka, jossa keskitetysti ja jatkuvasti seurataan erilaisia tilanteita ja välitetään tieto eteenpäin. Sellaisia on poliisilla ja pelastuslaitoksilla, ja esimerkiksi liikkuvalla poliisilla oli oma tilannekeskus. Myös tapahtumissa on nykyään Tike.
Syksystä 2007 Suojelupoliisi on hoitanut Valtioneuvoston tilannekeskuspäivystystä (VNTIKE), jonka tehtävä on turvata valtionjohdon tiedonsaanti kaikissa olosuhteissa kellon ympäri. VNTIKE on myös Suomen kansallinen yhteyspiste muun muassa Euroopan union kriisikoordinaation ja EU:n, Yhdistyneitten kansakuntien (YK) ja NATOn pelastuspalvelualoihin. Keskus tukee muun muassa Suomeen kohdistuvan informaatiovaikuttamisen vastaista työtä. Erityisesti VNTIKE informoi Suomen pääministeriä ja toimii suoraan valtiosihteerin alaisuudessa vaikka se on osa valtioneuvoston kanslian valmiusosastoa hallinnollisesti. Valtioneuvoston tilannekeskus toimii valtioneuvoston linnassa Senaatintorin varrella ja se on miehitetty ympäri vuorokauden vuoden jokaisena päivänä.
Jalkapallon maailmanmestaruuskilpailut 2022
Lohkoarvonta
Lohkoarvonta järjestettiin 1. huhtikuuta 2022 Dohan messu- ja kongressikeskuksessa. Turnaukseen osallistuvat 32 maata arvottiin kahdeksaan neljän joukkueen lohkoon. Joukkueet jaettiin neljään arvontakoriin perustuen maajoukkueiden maailmanranking-pisteisiin. Suluissa joukkueiden maailmanranking arvonnan aikana huhtikuussa 2022.
Lohkovaihe
Lohkojen kaksi parasta etenivät neljännesvälieriin. Kaikki ajat ovat paikallista aikaa, AST (UTC+3).
Kritiikki
The Guardian arvioi helmikuussa 2021, että vähintään 6 500 eteläaasialaista siirtotyöläistä on kuollut Qatarissa sen jälkeen, kun maa sai kisat järjestettäväkseen. Amnesty International on kritisoinut Qataria rakennustyömaiden puutteellisten turvatoimien lisäksi siirtotyöläisten palkkojen maksamatta jättämisestä, oikeudellisen avun saamisen esteistä, ammattiliittojen kieltämisestä ja lakien heikosta täytäntöönpanosta. Qatarin virallisten tilastojen mukaan maassa kuoli yhteensä noin 15 000 ei-qatarilaista vuosina 2011–2019. Luvut pitävät sisällään kaikki kuolemat, ei pelkästään rakentamisesta johtuvia.
Suomen, Ruotsin ja Norjan yleisradioyhtiöt päättivät, etteivät ne lähetä kisalähetyksissään kaupunkiesittelyvideoita tai muuta maabrändiä vahvistavaa kuvamateriaalia Qatarista, toisin kuin aiemmissa arvokisalähetyksissä. Yleisradio ei lähettänyt Qatariin urheilutoimittajia, selostajia ja jalkapallon asiantuntijoita, vaan kisat selostettiin Pasilan studiosta. Qatariin matkusti ainoastaan Ylen uutistoimittaja, jonka tehtävänä oli käsitellä Qatarin ihmisoikeustilannetta ja muita ajankohtaisia puheenaiheita. Yle perusteli päätöstään myös jalkapallokulttuurin puuttumisella Qatarista.
Jalkapalloliitto Fifan puheenjohtaja Gianni Infantino on syyttänyt länsimaita tekopyhyydestä MM-kisojen järjestäjämaa Qataria koskevassa uutisoinnissa. Ilta-Sanomien toimittaja Mikko Marttinen on arvostellut Qatarin kisojen boikotoijia kaksinaismoralismista; suomalainen urheiluväki ei hänen mukaansa välittänyt Venäjän ja Kiinan heikoista ihmisoikeustilanteista jalkapallon MM-kilpailujen 2018, EM-kilpailujen 2020 ja talviolympialaisten 2022 aikana, mutta Qatarin kilpailujen kohdalla suhtautuminen on toisenlainen.
Ronja Holopainen
Ronja Holopainen on suomalainen nuorisoaktivisti ja EcoMe-kuukautissuojan keksijä.
Kansalaistoiminta
Ronja Holopainen on toiminut lastenoikeusjärjestö Plan International Suomen lastenhallituksessa vuodesta 2014 lähtien. Hän ollut mukana kolmessa Girls TakeOver -tempauksessa, jonka kautta hän on ollut päivän "Keskon pääjohtajana"  ja "SAK:n puheenjohtajana".
Palkinnot
Ronja Holopainen sai kunniamaininnan vuonna 2019 EU:n nuorten EUCYS-tiedekilpailussa kilpailutyöstään EcoMe: ekologinen, edullinen ja uudelleenkäytettävä kuukautissuoja kehittyville maille. Hän kehitti myös EdMe-mobiilisovelluksen, jossa on tietoa biologiasta murrosiän takana, seksuaalisuudesta, ehkäisystä ja eri kuukautissuojavaihtoehdoista.
Tausta
Ronja Holopainen on valmistunut Helsingin Suomalaisesta Yhteiskoulusta IB-ylioppilaaksi.
Mitsubishi F1M
Alun perin moottorina oli 820 hevosvoiman Nakajima Hikari ja F1M2:ssa 875 hevosvoiman 14-sylinterinen Mitsubishi Zuisei tyypin 13 tähtimoottori. Sen huippunopeus oli 370 km/h ja lakikorkeus 9 440 metriä.
Aseistuksena oli kolme 7,7 millimetrin konekivääriä, joista kaksi ampui suoraan eteenpäin ja kolmas oli taka-ampumossa liikuteltavana. F1M saattoi kuljettaa myös kahta 60 kilogramman pommia siipiripustuksissa.
Prinssi Albert
Prinssi Albert voi tarkoittaa seuraavia henkilöitä ja asioita:
Banten
Banten on Jaavan saarella sijaitseva Indonesian provinssi. Se sijaitsee saaren länsirannikolla, kapea sundasalmi erottaa sen naapurisaarella Sumatralla olevasta Lampungin provinssista. Bantenin länsipuolella on Länsi-Jaavan provinssi ja Jakartan pääkaupunkialue. Bantenin pinta-ala on 9 663 neliökilometriä ja asukasluku noin 11,9 miljoonaa. Bantenin pääkaupunki on Serang.
Banten erotettiin Länsi-Jaavasta omaksi provinssikseen vuonna 2000. Bantenlaiset muodostavat Bantenin väestön enemmistön, heitä on provinssin asukkaista hieman alle puolet. Sundalaisia väestöstä on noin neljäsosa ja jaavalaisia ja betawilaisia molempia noin kymmenesosa väestöstä. Puhutuimmat kielet ovat sunda, jaava ja indonesia.
Banten on hyötynyt sijainnistaan Jaavan ja Sumatran ydinalueiden, sekä Indonesian pääkaupungin Jakartan välimaastossa. Banten on yksi Indonesian vauraimmista provinsseista.
1500–1800-luvuilla Bantenin alueella sijaitsi Bantenin sulttaanikunta, ennen hollantilaisten siirtomaavaltaa. Bantenista tuli hollantilaisten hallitseman Jakartan vieressä taantuva kalastajakylä. Vuonna 1817 Banten menetti itsenäisyytensä ja sen tilalle tuli Alankomaiden Itä-Intian siirtomaahallinto. Bantenlaiset eivät koskaan hyväksyneet hollantilaisten valtaa Jaavalla, jolloin hollantilaiset karkottivat Bantenin viimeisen sulttaanin Muhammad Rafiuddinin ja tuhosivat sulttaanikunnan perintöä polttamalla Kaibonin palatsin. Sen jäänteet ovat muistuttamassa Bantenin menneisyydestä, ja Bantenin provinssissa on alettu elvyttää sulttaanikunnan loisteliasta perintöä.
Luettelo Wimbledonin miesten nelinpelin voittajista
Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa.
Lemmy Kilmister
Ian Fraser ”Lemmy” Kilmister (24. joulukuuta 1945 Stoke-on-Trent, Englanti – 28. joulukuuta 2015 Los Angeles, Yhdysvallat) oli brittiläinen rockmuusikko ja Motörhead-yhtyeen laulaja-basisti.
Varhaiset vuodet
Lemmy aloitti muusikonuransa 1960-luvulla yhtyeissä Opal Butterfly, Sect ja Reverend Black & Rockin' Vicars (myöh. The Rockin' Vickers), joista viimeksi mainittu kävi esiintymässä myös Suomessa, muun muassa Rovaniemen Valistustalolla (nyk. Tivoli) ja Oulun Pyrinnöllä. Hän toimi vuonna 1967 puoli vuotta Jimi Hendrixin ja myöhemmin myös The Nicen roudarina. Vuonna 1971 Lemmy liittyi ”avaruusrock”-yhtye Hawkwindiin, jossa hän soitti bassoa. Aiemmin hän oli soittanut vain kitaraa. Lemmyn soittotyyli oli eräs Hawkwindin helposti tunnistettavan soundin perusaineksista. Hän lauloi useita kappaleita yhtyeen levyillä, myös Britannian singlelistalla 1972 kolmanneksi nousseella Silver Machinella. Vielä Space Ritual -levyn kannessa Lemmy esiintyy taiteilijanimellä Lemmy the Lurch. Hän soitti Rickenbacker-merkkisellä bassolla.
Motörhead
Vuonna 1975 Lemmyn voimakas persoona ja hänen amfetamiininkäyttönsä aiheuttivat vakavia erimielisyyksiä Hawkwind yhtyeen muiden jäsenten kanssa. Ristiriidat kärjistyivät Lemmyn erottamiseen, kun hänet oli pidätetty huumausaineiden hallussapidosta yhtyeen kiertueella Kanadassa. Lemmy perusti kitaristi Larry Wallisin ja rumpali Lucas Foxin kanssa uuden yhtyeen. Yhtyeen nimeksi suunniteltiin ensin Bastardia, mutta manageri Doug Smithin huomautettua, että tämä estäisi televisio- ja radioesiintymiset, nimeksi otettiin Motörhead. Nimi tuli Lemmyn viimeisestä Hawkwindille kirjoittamasta kappaleesta. Se tarkoittaa jenkkislangilla myös amfetamiinia käyttävää spiidifriikkiä, ”höyrypäätä”. Nimeen lisättiin vielä umlaut o:n päälle takavuosien hard rock -suosikin Blue Öyster Cultin innoittamana.
Sekä Wallis että Fox jättivät yhtyeen varsin pian. Heidän tilalleen tulivat kitaristi ”Fast” Eddie Clarke ja rumpali Phil ”Philthy Animal” Taylor. Lemmyn kanssa he muodostivat kokoonpanon, jota pidetään Motörheadin aidoimpana ja parhaana. Yhtyeestä tuli suosittu vuosina 1980–1981, kun klassikoksi muodostunut albumi Ace of Spades julkaistiin.
Motörhead esiintyi Suomessa 33 kertaa, viimeisen kerran Helsingin Hartwall Arenalla itsenäisyyspäivänä 6. joulukuuta 2015. Studioalbumi Bad Magic ilmestyi 28. elokuuta 2015.
Elokuva ja televisio
Lemmy esiintyi musiikin ohella myös elokuvissa ja televisiossa, kuten komediassa Eat the Rich (1987), johon Motörhead teki myös soundtrackin. Toinen esiintyminen oli scifi-komediassa Hardware (1990) sekä myös elokuvassa Airheads (1994), jossa Lemmyllä on cameo.
Motörheadin sekä eräiden pienempien hankkeiden ohessa Lemmy on työstänyt materiaalia suunnitteilla olevalle sooloalbumilleen. Levyllä on alustavien tietojen mukaan soittamassa paljon vierailijoita. Lemmy on myös kirjoittanut lukemattomia määriä materiaalia muille artisteille, muun muassa Ozzy Osbournelle.
Viimeiseksi jääneen Suomen vierailunsa yhteydessä joulukuussa 2015 Kilmister ja Valio tekivät mainoksen ”En ole koskaan juonut maitoa”. Kilmisterin kuoleman jälkeen Valio, harkinnan jälkeen, julkaisi mainoksen maitofilminä. Filmin näki 33 maassa 87 miljoonaa ihmistä.
Yksityiselämä
Lemmy on kirjoittanut omaelämäkerran White Line Fever, joka on ilmestynyt suomeksi nimellä Lemmy. Hän muutti vuonna 1990 Los Angelesiin. Lemmyn suosikkibaari Los Angelesissa oli Rainbow Bar & Grill.
Lemmy keräili natsi-Saksaan liittyvää esineistöä, jonka vuoksi häntä on usein syytetty äärioikeistolaiseksi. Hän on kuitenkin kertonut olevansa kiinnostunut niistä vain esteettisistä syistä ja piti itseään anarkistina ja libertaarina, joka on antikommunisti ja antifasisti. Haastattelussa vuonna 2011 hän piti natsismia ja stalinismia uskontoina, joissa Jumalan olivat korvanneet Hitler ja Stalin. Samassa yhteydessä hän arvosteli uskontoa ja kertoi olevansa agnostikko.
Lemmy oli myös hyvin tunnettu elämänaikaisesta alkoholinkäytöstään. Hän oli juonut pullon Jack Daniel’s-viskiä päivittäin 30-vuotiaasta lähtien, ja lopetti sen vuonna 2013 siirtyen lääkärin suosituksesta vodkatuoremehuun. Lemmy jäi 1970-luvulla kiinni huumausainerikoksesta, ja hän käytti tuolloin LSD:tä sekä erityisesti amfetamiinia.
Lemmy ei ollut koskaan naimisissa. Dokumentissa Lemmy The Movie (2010) hän kertoi, että hänellä on kaksi poikaa: Paul Inder ja toinen, jota hän ei ole koskaan tavannut. Vuonna 2004 hän kertoi Telegraph-lehdessä, että jälkeläisiä voi olla vielä yksi lisää.
Kuolema
Lemmy Kilmister oli jo pidemmän aikaa taistellut vakavien terveysongelmien kanssa. Kilmister valitteli huonoa oloa ja hakeutui sairaalaan pari päivää 13. joulukuuta ennenaikaisesti järjestettyjen syntymäpäiväjuhliensa jälkeen. Hänet ehdittiin jo päästää sairaalasta mutta hänen aivonsa päätettiin kuitenkin kuvata, koska puhe kuulosti erikoiselta. Ensin epäiltiin pientä halvausta, mutta tutkimuksissa huomattiin että Kilmisterillä oli aivoihin ja niskaan levinnyt syöpä. Hänelle annettiin elinaikaa kahdesta kuukaudesta kuuteen kuukauteen. Kilmister oli ehtinyt juuri täyttää 70 vuotta, ja hän kuoli kotonaan Los Angelesissa vain kaksi päivää diagnoosista, 28. joulukuuta 2015. Lopullisena kuolinsyynä oli eturauhassyöpä ja sydämen vajaatoiminta. Lemmyn muistotilaisuus pidettiin Los Angelesissa 9. tammikuuta 2016 ja se näytettiin suorana internetissä, Motörheadin YouTube-kanavalla. Bändi kehotti fanejaan eri puolilla maailmaa osallistumaan virtuaalisesti muistotilaisuuteen ja nostamaan maljan Lemmyn elämälle. Hänet haudattiin Hollywoodin lähistöllä sijaitsevalle Forest Lawn Memorial Park -hautausmaalle.
Prisma (kirjaintyyppi)
pienoiskuva|Prisma Prisma on Rudolf Kochin suunnittelema kirjaintyyppi. Klingsporin kirjasinvalimo julkaisi sen vuonna 1931. Prisma on näyttävä ja erikoislaatuinen kirjaintyyppi, joka sopii parhaiten otsikko- ja mainoskäyttöön. Sen kirjaimet muodostuvat neljästä yhdensuuntaisesta viivasta. Kochin Prisma oli aikaansa edellä, sillä samankaltaiset kirjaintyypit tulivat muotiin vasta 1960-luvulla op-taiteen myötä.
RMU Typedesign julkaisi vuonna 2011 Ralph Ungerin suunnitteleman laajennetun digitaalisen version Prismasta nimellä Prisma Pro. Siinä on kaksi leikkausta, Regular ja Shadow, ja fonttiin kuuluvat lisäksi kyrilliset ja kreikkalaiset kirjaimet.
Coleslaw
thumb|Coleslaw’ta grilliannoksen lisukkeena. Coleslaw on yhdysvaltalaiseen ruokakulttuuriin kuuluva kaalisalaatti. Pääraaka-aineensa silputun keräkaalin lisäksi se sisältää usein raastettua porkkanaa. Kastike on majoneesi- ja etikkapohjainen. Coleslaw’ta syödään yleensä grillatun lihan tai nyhtöpossun kanssa ja esimerkiksi paistetun kanan tai ranskalaisten perunoiden lisäkkeenä.
Coleslaw’n valmistukseen on olemassa useita erilaisia reseptejä. Siihen voidaan lisätä muun muassa paprikaa, sipulia tai raastettua juustoa.
Nimi coleslaw on anglisaatio kaalisalaattia tarkoittavasta hollannin sanasta. Se on peräisin New Yorkin alueen alkuperäisiltä alankomaalaisilta siirtolaisilta.
Saksan 15. armeija
'''Saksan 15. armeija''' oli Saksan maavoimien armeijatason yhtymä  toisessa maailmansodassa.
Historia
Maavoimien esikunta antoi 7. joulukuuta 1940 armeijan perustamiskäskyn (Ob.d.H.Gen.d.H/Org.Abt. (181) I Nr. 1988/40 g.Kdos) armeijaryhmä D:lle, joka antoi oman perustamiskäskynsä 20. joulukuuta. Armeija perustettiin 15. tammikuuta 1941 Dinardissa Ranskassa.
Palvelus
Armeija palveli aluksi Ranskassa, jossa se vastasi rannikkopuolustuksesta. Se torjui 1944 liittoutuneiden maahanlaskun operaatio Martket Gardenin. Se kärsi pahoja tappioita torjuessaan Kanadan 1. armeijan hyökkäystä Scheldtin taistelussa. Jonka aikana liittoutuneiden Hawker Typhoonit iskivät 24. lokakuuta armeijan esikuntaan, jolloin kaksi kenraalia ja 70 esikuntaupseeria sai surmansa.
Brittiarmeija työnsi armeijan joukot pois Roerin alueelta operaatio Blackcockissa. Armeija vetäytyi Ruhrin ja Wurmin taakse. Armeijan joukot osallistuivat vielä Ardennien taisteluun ennen joutumistaan saarroksiin. Armeija antautui Yhdysvaltain joukoille 15. toukokuuta 1945 Ruhrin motissa.
Nykyisin entinen 15. armeijan esikunta hieman Lillen pohjoispuolella Tourcoingissa on museona Musée du 5 juin 1944.
Komentajat
Armeijankomentajina olivat :
Staudingerin keteeni-imiinisykloadditio
thumb|250px|Yleinen esimerkki Staudingerin keteeni-imiinisykloadditiosta Staudingerin keteeni-imiinisykloadditio on kemiallinen reaktio, jossa keteeni ja imiini reagoivat sykloadditiolla muodostaen tuotteeksi beetalaktaamin. Reaktio on nimetty kehittäjänsä Hermann Staudingerin mukaan, joka raportoi sen ensimmäisen kerran vuonna 1907. Reaktiota käytetään beetalaktaamirenkaan sisältävien yhdisteiden kuten penisilliinien valmistamiseen.
Reagenssit ja mekanismi
Staudingerin keteeni-imiinisykloadditio tapahtuu useille imiineille. Keteeni muodostetaan tyypillisimmin reaktio-olosuhteissa happokloridista trietyyliamiinin avulla. Reaktion reaktiomekanismissa on keskeistä kahtaisionivaiheen muodostuminen. Tämä kahtaisioni muodostuu joko imiinin typen vapaan elektroniparin hyökätessä keteenin hiilen ja hapen väliseen kaksoissidokseen tai keteenistä muodostuu emäksen läsnä ollessa enolaatti, joka nukleofiilina reagoi imiinin hiilen ja typen väliseen kaksoissidokseen. Kahtaisioni muodostuttuaan reagoi sykloadditiolla muodostaen laktaamirakenteen.
Hamtramck (Michigan)
Hamtramck on kaupunki Waynen piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 22 423.
Tenetin koulu
pienoiskuva|Tenetin koulu Tenetin koulu on Sotkamon kunnan yläkoulu. Koulurakennus, joka sijaitsee Tenetin virran varrella Vuokatinrotkon välissä, on valmistunut vuonna 1966 ja saneerattu vuonna 1998. Koulussa on 338 oppilasta (2018) ja noin 40 opettajaa. Ennen Tenetin koulu toimi ylä- ja ala-asteena, mutta ala-aste siirtyi Leivolan kouluun. Tenetin koulun rehtori on Riitta Lankinen.
Kylähelttasieppo
Levinneisyys
Kylähelttasieppoa tavataan laajalla alueella Länsi-Afrikasta Keskisen-Afrikan kautta Etiopiaan ja Kenian länsiosiin asti. Lajin kannankehitys on vakaa ja se on luokiteltu elinvoimaiseksi.
Desert Planet
Desert Planet on lappilainen elektronista musiikkia esittävä yhtye, johon kuuluvat Jukka Tarkiainen, Jari Mikkola ja Antti Hovila. Yhtye on perustettu vuonna 1999.
Molnbyn seisake
Seisake on avattu liikenteelle vuonna 1885. Seisakkeella on pieni odotustupa, sekä sen läheisyydessä on entinen ratavahdin asunto, joka on vuokrattu yksityiskäyttöön. Molnbyhyn rakennettiin 2010-luvun lopulla suuri junavarikko.
Desert Planet
Videopelit, lo-fi ja sci-fi
Desert Planetin elektroninen musiikki on saanut vaikutteita 1980- ja 1990-luvun videopeleistä. Suurimmat vaikutteet tulevat 8-bittisistä videopeleistä ja 1980-luvun kolikkopeleistä. Tällöin musiikkityyli on luonnehdittavissa bitpopiksi, mikromusiikiksi, tietokonerockiksi, game popiksi, teknologiakitschiksi tai yhtyeen omin sanoin, "donkey kong honky tonkiksi". Bitpop -musiikkityylissä yleensä ainakin osa musiikista tuotetaan 8-bittisillä tietokoneilla tai pelikonsoleilla. Yhtye on käyttänyt musiikissaan myös vaikutteita tv- ja elokuvamusiikista ja videopelikulttuurista yleisemminkin.
Desert Planet musiikki edustaa myös lo-fi-liikehdinnän uutta aaltoa. Lo-fi-muusikoilla on oma estetiikka ja omat tavat toimia. Lo-fi-musiikki on Hi-Fi-musiikin vastakohta. Musiikkibisneksen rakenteissa vastustetaan keskittymistä ja kannustetaan tuottamaan musiikkia "tee-se-itse" -hengessä. Lo-fi-musiikki tuotetaan pääasiassa halvoilla laitteilla, tietokoneohjelmilla ja leluilla. Musiikkia ei äänitetä eikä tuoteta laadukkaissa studioissa ammattilaisten kanssa vaan tuotetaan yleensä itse kotitietokoneilla kotona. Lo-fi-musiikin jakelu tapahtuu omia kanavia pitkin – yleensä internetin kautta.
Desert Planet yhtyeen science fiction -henkiset musiikkivideot ja niissä esiintyvä b-luokan estetiikka toistuu myös bändin keikoilla. Yhtye esiintyy itsetehdyissä avaruusasuissa vihreine kypärineen ja valkokankaalle heijastetaan tyylin mukaisia videoprojisointeja. Projisointien tyylilaji on osittain 1980-luvun videopeleistä tuttua pelkistettyä minimalismia pikseli-hahmoineen. Projisoinneista vastaa vj Antti Hovila.
Taustaa ja palkinto
Alussa Desert Planet oli Jukka Tarkiaisen sooloprojekti. Ensimmäiset Desert Planet -tyyliset kappaleet syntyivät vuoden 1999 keväällä ja maaliskuussa 2001 ilmestyi ensimmäinen albumi "Asteroid Hopper". Levyllä Tarkiainen yhdisti omia kokemuksiaan 80-luvun videopeleistä, tieteiselokuvista ja lisäsi musiikkiin absurdia huumoria. Saman vuoden syksyllä ohjasi Jari Mikkola "Asteroid Hopper" -musiikkivideon ja liittyi sen jälkeen yhtyeeseen. Jari Mikkolan liittymisen jälkeen yhtye aloitti keikkailun kesällä 2002.
Desert Planet on keikkaillut Ranskan ja kotimaan lisäksi Saksassa, Hollannissa, Sveitsissä, Itävallassa ja Venäjällä.
Desert Planetin musiikkiin vaikuttaa myös muusikkojen tausta pohjoisissa kitararock-yhtyeissä Jalla Jalla ja Greenhouse_A.C.. Nämä vaihtoehtorockia soittaneet rovaniemeläiset yhtyeet toimivat 1980- ja 1990-luvuilla julkaisten useita albumeita sekä Suomessa että ulkomailla.
Joulukuussa 2005 Lapin läänin taidetoimikunta myönsi Desert Planetille vuoden 2005 Lapin läänin taidepalkinnon. On erittäin harvinaista, että tämä taidepalkinto annetaan pop-yhtyeelle. Perusteluina palkitsemiselle oli mm. omatoiminen kulttuurivienti Keski-Eurooppaan, uuden tekniikan omaperäinen käyttö pop-musiikissa ja yhtyeen uutta luova internetin käyttö. Palkinnon ovat aiemmin saaneet mm. taidemaalari Reidar Särestöniemi, saamelaistaiteilija Nils Aslak Valkeapää, kirjailija-kuvataiteilija Rosa Liksom.
Emusota
thumb|Australialaisia sotilaita harjoittelemassa [[Lewis-pikakiväärin käyttöä ensimmäisen maailmansodan aikana.]] pienoiskuva|311x311px|Mies pitelee emua, jonka tappoi Australian armeija Emusota oli viikon kestänyt Australian armeijan sotilasoperaatio emuja vastaan Länsi-Australiassa joulukuussa 1932. Suuret emulaumat aiheuttivat tuhoja viljelyksille, minkä vuoksi armeijaa painostettiin puuttumaan asiaan. Sotilaat eivät kuitenkaan pystyneet tappamaan emuja kuin joitakin satoja yksilöitä, ja armeija lakkautti operaation vetäen joukkonsa takaisin.
Taustaa
Campionin aluetta koetteli tuolloin kuivuus, joka sai emut etsimään ruokaa ja vettä ihmisasutusten läheltä. Tuhannet emut aiheuttivat valtavia tuhoja paikallisille viljelyksille, sillä lintuja arvioidaan olleen yli 20 000. Emut kerääntyvät normaalistikin joskus suuriksi laumoiksi, mutta yleensä tällaiset laumat käsittävät vain muutamia satoja yksilöitä. Viljelijöiden painostus sai Australian puolustusministerin George Pearcen lähettämään paikalle majuri Meredithin komentaman sotilasjoukon, joka oli aseistettu kahdella Lewis-pikakiväärillä.
Desert Planet
Suomen ensimmäinen itsenäinen USB-musiikkijulkaisu
29.5.2007 Desert Planet julkaisi Aska-Osaka Virtual Highway USB-muistitikun, joka on ensimmäinen suomalainen itsenäinen musiikkijulkaisu USB-formaatissa. Itsenäinen tarkoittaa tässä sitä, että sisältöä ei ole julkaistu muussa formaatissa. Muistitikku ei ole siis osa CD-albumin markkinointia – kuten yleensä. Julkaisu ei ole perinteisessä mielessä albumi eikä ep. Sitä voisi kuvailla mediatikuksi. Se sisältää multimediaa, useita videoita ja noin 24 minuuttia ennen julkaisematonta musiikkia. Japani-henkinen tikku toimii myös tavallisena USB-muistina.
Emusota
Taustaa
Kielentutkija Jay Mary Arthurin mukaan emusota on terminä sopiva australialaisten uudisasuttajien ja viljelysalueiden väestön kielenkäyttöön. Se kuvastaa syrjäseutujen asukkaiden perinteistä ilmaisutapaa, jossa luonto ja villieläimet nähdään vihollisina, uhkana, pelottavina ja pakottavina tekijöinä, joita vastaan asukkaan tulee taistella tai käydä sotaa menestyäkseen.
Desert Planet
Kiertueet ulkomailla
Vuonna 2003 Desert Planet esiintyi muutamia kertoja Ranskassa. Vuonna 2004 Desert Planet solmi levytyssopimuksen saksalaisen 9PM Recordsin kanssa, ja siitä lähtien yhtye on tehnyt useita kiertueita saksankielisessä Keski-Euroopassa (Saksa, Itävalta, Sveitsi). Ensimmäinen kiertue tehtiin toukokuussa 2005. Yhtye on vieraillut myös pari kertaa Hollannissa, ja neljä kertaa Venäjällä, viimeksi vuonna 2019.
Emusota
Operaatiot
Aluksi sotilaiden taktiikka oli ajaa emut pikakiväärien tulialueelle. Viisikymmentä paikallista ajoi emut pikakiväärien tielle, ja sotilaat avasivat tulen kilometrin päässä emuista. Linnut lähtivät kuitenkin karkuun ja pääsivät piiloutumaan pensasmaastoon, niin että sotilaat saivat ammutuksi niistä vain alun toistakymmentä. He vaihtoivat taktiikkaansa ja yrittivät väijyttää emut paikallisen padon lähettyvillä. Vaikka tuli avattiin ihanne-etäisyydeltä kohti noin tuhannen linnun joukkoa, sotilaat saivat kaadetuksi vain kymmenkunta ennen pikakiväärin jumittumista ja emujen pakoa. Toinen väijytysyritys päättyi samoin: noin 50 kaatoa hyvin suuresta laumasta. Raskaat sotilasajoneuvot eivät myöskään soveltuneet takaa-ajoon emujen hajaannuttua maastoon.
Ornitologi D. L. Serventy kuvaili emusotaa seuraavasti:
Lopputulos
Jo viikko emusodan alun jälkeen puolustusministeri Pearce määräsi sotilaat vetäytymään. Sotilasoperaatio herätti kritiikkiä tehottomuutensa ja hintansa vuoksi. Puolustusministeriö kieltäytyi maksamasta operaatiosta syntyneitä kustannuksia, ja lasku jätettiin paikallisten harteille. Operaatiota johtanut majuri Meredith vertasi emuja zuluihin, jotka olivat taistelleet brittien konekiväärein varustettuja joukkoja vastaan Etelä-Afrikassa. Sotilaat ampuivat yhteenotoissa yli 10 000 laukausta. Emuja tapettiin aikalaisarvion mukaan noin 300.
Australian emua suojellaan nykyään vuonna 1999 säädetyllä Enviroment Protection and Biodiversity Conservation Act 1999 -luonnonsuojelulailla. IUCN:n uhanalaisuusluokituksen mukaan emu on elinvoimainen, ja niiden määräksi on arvioitu noin 680 000 yksilöä. Australian emu on kuitenkin ainoa elossa oleva emulaji, ja esimerkiksi Tasmanian emu, Kangaroo Islandin Emu ja King Islandin Emu ovat kuolleet sukupuuttoon ihmisasutuksen takia tai metsästyksen seurauksena.
Patuliini
Patuliini on mykotoksiini, jota tuottavat useat homeet, erityisesti Aspergillus-, Byssochlamus- ja Penicillium-suvut ja erityisesti Penicillium expansum. Sitä esiintyy tavallisesti mätänevissä omenoissa. Omenatuotteiden sisältämän patuliinin määrää pidetään yleisesti tuotantoon käytettyjen omenoiden laadun mittapuuna. Patuliinin toksinen vaikutus ei ole kovin suuri, mutta lukuisissa tutkimuksissa on havaittu sen olevan genotoksinen. Tämän takia sitä on pidetty potentiaalisena karsinogeeninä, vaikkei olettamusta olekaan saatu eläinkokein vahvistettua. Patuliinia voidaan käyttää myös antibioottina. Monet maat ovat asettaneet rajoituksia omenatuotteiden patuliinipitoisuudelle. WHO suosittelee patuliinin enimmäispitoisuudeksi omenamehussa 50 µg/L.
Oktaedrinen symmetria
thumb|330px|Sykligraafi Neljällä kuusikulmaisella syklillä on yhteinen inversio (musta solmu huipulla). Kuusikulmiot ovat symmetriset niin, että esimerkiksi 3 ja 4 ovat samalla syklillä, mutta 3 ja 12 eivät. Oktaedrinen symmetria on sellaisen kolmiulotteisen kappaleen symmetria, joka säännöllisen oktaedrin tavoin voidaan kuvata itselleen isometrisesti 48 tavalla, joista 24 on orientaation säilyttäviä. Oktaedrin ohella myös kuutiolla on oktaedrinen symmetria, sillä se on oktaedrin duaalikappale.
Oktaedrisesti symmetrisen kappaleen orientaation säilyttävien symmetriaoperaatioiden ryhmä on S4, sama kuin neljän alkion permutaatioryhmä, sillä oktaedrin vastakkaiset sivut muodostavat neljä paria ja jokaista tällaista symmetriaoperaatiota vastaa yksi näiden parien permutaatio.
Ominaisuuksia
Diskreeteistä pistesymmetrioista sekä myös pallopinnan symmetrioista kiraalinen ja täysi (eli akiraalinen) oktaedrinen symmetria Kiraalisella ja täydellä (eli akiraalisella) oktaedrisella symmetrialla on suurin symmetriaryhmä kaikista sellaista diskreetin pistejoukon symmetrioista ja samalla myös pallopinnan symmetrioista jotka ovat yhteensopivia siirtosymmetrian kanssa. Ne kuuluvat kuutiollisen kidejärjestelmän kristallografisiin pisteryhmiin.
Täysi oktaedrinen ryhmä on kolmiulotteinen hyperoktaedraalinen ryhmä. Sellaisena se on samalla yhteenpunottu tulo (wreath product), , ja sen alkiot voidaan luonnollisella tavalla määritellä pareina (m, n), missä ja. Lisäksi se on samalla suora summa, ja sen tetraedrisen aliryhmän Td alkiot voidaan yksinkertaisesti samastaa lukujen kanssa ja niiden inversiot esittää luvuilla a'.
Niinpä esimerkiksi identtinen kuvaus (0, 0) voidaan esittää muodossa 0 ja inversio (7, 0) muodossa 0'. Alkiota (3, 1) esittää luku 6 ja alkiota (4, 1) merkintä 6'.
Rotaation ja peilauksen yhdistettyä kuvausta sanotaan rotorefleksioksi.
Kiraalinen oktaedrinen symmetria
O, 432 eli [4,3]+, kertaluokkaa 24, on kiraalinen oktaedrinen symmetria eli rotationaalinen oktaedrinen symmetria. Tämä ryhmä on muutoinen tetraedrisen symmetrian T kaltainen, mutta C2-akselit ovat nyt C4-akseleita ja lisäksi on kuusi C2-akselia, jotka kulkevat kuution särmien keskipisteiden kautta. Td ja O ovat isomorfisia abstrakteja ryhmiä: molemmat vastaavat ryhmää S4, neljän kohteen symmetriaryhmää. Td on T:n ja sen joukon unioni, joka saadaan yhdistämällä jokainen O \ T:n alkio inversiolla. O on kuution ja säännöllisen oktaedrin rotaatioryhmä.
Täysi oktaedrinen symmetria
Täyden eli akiraalisen oktaedrisen symmetrian symmetriaryhmälle käytetään merkintöjä Oh, *432, [4,3] tai m3m, ja se on kertalukua 48. Sillä on samat rotaatioakselit kuin O:lla, mutta lisäksi symmetriatasot, niiden joukossa sekä Td:n että Th:n kanssa. Tämä ryhmä on isomorfinen S4.C2:n kanssa, ja se on kuution ja oktaedrin symmetriaryhmä. Se on hyperoktaedrinen ryhmä, kun n=3.
Symmetria-akseleista kolme on kohtisuorassa toisiaan vastaan, ja ne voidaan valita koordinaattiakseleiksi.. Tällöin Oh:n erään perusalueen määrittää epäyhtälöryhmä 0 < x < y < z. Kappaleen, jolla on tämä symmetria, määrittää se osa kappaleesta, joka on tässä perusalueessa, esimerkiksi kuution määrittää yhtälö z = 1 ja oktaedrin yhtälö x + y + z = 1 (tai vastaavat epäyhtälöt, jolloin saadaan koko kappale eikä vain sen rajapintaa.)  Yhtälö ax + by + cz + 1 määrittää 48-sivuisen monitahokkaan, disdyakis-dodekaedrin.
Tahkot voidaan yhdistää laajemmiksi tahkoiksi yhtälöillä a + b = 0 (kuutio) ja a = b = c (oktaedri).
Täyden oktaedrisen symmetrian 9 symmetria-akselia voidaan jakaa kahteen aliryhmään, joista toisessa niitä on kolme, toisessa kuusi. Ne vastaavat kahta ortogonaalista alisymmetriaa: diedristä symmetriaa D2h ja tetraedrista symmetriaa T4.
Rotaatiomatriisit
Oktaedrisen symmetrian rotaatiomatriisit voidaan muodostaa lähtemällä kaikkien 3x3-permutaatiomatriisien joukosta. Tällaisia matriiseja on kolme, ja niistä kussakin luku 1 esiintyy kolme kertaa. Varustetaan nämä ykköset joko etumerkillä + tai -. Tällä tavoin saadaan kaikkiaan 48 matriisia, jotka yhdessä muodostavat täyden oktaedrisen ryhmän. Niistä 24:lla on determinantin arvona +1 ja toisilla 24:llä -1. Näistä edelliset ovat kiraalisen oktaedrisen ryhmän rotaatiomatriiseja, jälkimmäiset 24 taas vastaavat peilauksia ja inversioita.
Oktaedrinen symmetria saadaan myös lähtemällä kolmesta generaattorimatriisista, jotka kuvaavat peilauksia ja vastaavat kolmea peiliä Coxeterin-Dynkinin diagrammissa. Näiden heijastusten tuloina saadaan kolme rotationaalista generaattoria.
Kuution isometriat
Kaikki edellä mainitut (yhteensä 24 kpl) voidaan konkreettisesti toteuttaa kääntämällä kuutio toiseen asentoon. Lisäksi kuutiolla on vielä toiset 24 inversiota, jotka saadaan yhdistämällä jokin edellisistä inversion eli kuution keskipisteen suhteen suoritettavan peilauksen kanssa (jossa piste x kuvautuu pisteeseen −x; toiset 24 isometriaa). On huomattava, että 180°:n rotaatio akselin ympäri yhdistettynä inversion kanssa johtaa samaan tulokseen kuin peilaus tätä akselia vastaan kohtisuoran tason suhteen. Inversion sekä avaruuslävistäjän ympäri suoritetun 120°:n rotaation yhdistetty kuvaus taas on sama kuin sama kuin avaruuslävistäjän ympäri suoritettu 60°:n rotaatio yhdistettynä kohtisuoran tason suhteen suoritetun peilauksen kanssa. Tällainen rotaatio sinänsä ei kuvaa kuutiota itselleen, vaan peilaustason ja kuution leikkauspintana saadaan säännöllinen kuusikulmio.
Kuution isometriat voidaan yksilöidä useilla eri tavoilla:
Jos kuution tahkot on väritetty eri värein tai jos sen tahkoille on tehty erilaisia merkintöjä, kuten nopassa, kuution symmetriaryhmä on jokin Oh'':n aliryhmä.
Esimerkiksi:
Kuution symmetriaryhmällä on suurempiakin aliryhmiä, mutta pelkästään värittämällä kuution tahkot eri väreillä ei voida saada kappaleita, joiden symmetriaryhmiä ne ovat. Sen sijaan piirtämällä tahkoille erilaisia kuvioita voidaan saada kappaleita, joiden symmetriaryhmiä nekin ovat.
Kuution täysi symmetria, Oh, [4,3], (*432), säilyy, jos ja vain jos kaikilla tahkoilla on sama kuvio siten, että niillä on täysi neliön symmetria, toisin sanoen diedrinen symmetria Dih4, [4], kertalukua 8.
Kuution täysi aitojen rotaatioiden muodostama symmetria, O, [4,3]+, (432), säilyy vain, jos kaikilla tahkoilla on sama kuvio, jolla on nelinkertainen rotaatiosymmetria C4, [4]+.
Anni Leppälä
Elämä ja ura
Leppälä opiskeli 2000–2004 valokuvailmaisua Turun taideakatemiassa. Hänen teoksensa olivat vuonna 2001 ensimmäisen kerran esillä näyttelyssä Turun Galleria Manillassa. Leppälä jatkoi opintojaan valmistuttuaan taideakatemiasta Taideteollisessa korkeakoulussa, josta hän valmistui vuonna 2011 taiteen maisteriksi.
Leppälän valokuvia on ollut kansainvälisesti esillä vuodesta 2006 saakka. Hänen töitään on ollut ryhmänäyttelyissä muun muassa Tokion valokuvataiteen museossa (2006), Wolfsburgin taidemuseossa (2009), Thyssen-Bornemisza-museossa (2011), Rencontres d’Arlesissa (2012) ja New Yorkin Scandinavia-talossa (2013).
Leppälä oli Vuoden nuori taiteilija vuonna 2010. Sen ansiosta hän sai yksityisnäyttelyn Tampereen taidemuseoon. Sen jälkeen hänellä on ollut yksityisnäyttelyitä muun muassa Bernin Gallery TH13:ssa (2011), Münchenin Barbara Gross -galleriassa (2011), Helsingin Gallery AMA:ssa (2013), Lontoon Purdy Hicks -galleriassa (2014), Pariisi Galerie les Filles du Calvairessa (2014) ja Turun taidemuseossa (2014). Syksyllä 2017 Leppälä valittiin Suomen Saksan-instituutin vierailevaksi taiteilijaksi.
Tyyli
Leppälän kuvat ovat usein järjestettyjä ja tilanteet sekä hahmot lavastettuja, mutta valo on aina luonnonvaloa. Hän pyrkii teoksissaan pohtimaan hetkellisyyttä, hetkestä luopumisen vaikeutta sekä faktan ja fiktion suhdetta. Leppälän kuvissa monet hänen ihmishahmoistaan ovat peittäneet kasvonsa, kääntyneet selin tai naamioituneet.
Mellerudin kunta
thumb|262px|Entiset pitäjät [[Dalslandin maakunnassa sekä Vänersborgin ja Grästorpin kuntien alueella. Pitäjien nimet on kirjoitettu pienellä ja vuonna 1952 perustettujen kuntien nimet hieman suuremmalla. Näiden kuntien rajat on merkitty rosalla ja nykyiset rajat punaisella. Lääninrajat on merkitty tummanpunaisella ja maakuntarajat sinisellä. Valbo-Ryrin pitäjä kuuluu nykyään Munkedalin kuntaan.]] thumb|right|250px|[[Dalaborgin linnanrauniot sijaitsevat kunnan alueella.]]
Mellerudin kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Dalslandiin. Kunnan keskustaajama on Mellerud.
Kunnan maapinta-ala on 513,74 neliökilometriä (1.1.2016) ja asukasluku 9 268 henkeä (31.12.2021).
Vuonna 2007 kunnassa oli 174,56 km² peltoa, joten saman ajankohdan maapinta-alaan vertaamalla saadaan peltojen osuudeksi 33,9 prosenttia kunnan maapinta-alasta.
Kuntajaon kehitys
Holmin maalaiskunnasta erotettiin Mellerudin kauppala vuonna 1908. Kauppalaan liitettiin lisäalueita maalaiskunnasta vuonna 1921. Vuoden 1952 kuntauudistuksessa alueelle muodostettiin seuraavat "suurkunnat": Mellerudin kauppalaan liitettiin Holmin ja Järnin maalaiskunnat. Kuntaliitos Mellerudin kuntablokissa toteutettiin jo vuonna 1969, jolloin edellä mainitut kolme kuntaa liitettiin kauppalaan. Alueeltaan laajentunut kauppala muutettiin Mellerudin kunnaksi vuonna 1971.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 112 Suomessa syntynyttä, mikä vastasi 1,2 prosenttia kunnan väestöstä.
Vielä vanhempien vuoden 1984 lopun tietojen mukaan 4,3 prosenttia kunnan asukkaista oli ulkomailla syntyneitä. Tuolloin kunnassa asui 130 Suomessa syntynyttä, mikä vastasi 1,2 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 156 149 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 75 000 kruunua.
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 55,6 prosenttia. Taajamien ulkopuolella asui tuolloin 4 078 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Mellerudin kunnanvaltuustossa vuodesta 1973 lähtien.
Piirit
thumb|right|250px|Kartta Mellerudin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Vuoden betonirakenne
Vuoden betonirakenne on vuosittain myönnettävä julkinen tunnustus rakennetulle uudelle betonirakenteelle, joita voivat olla miltei mitkä tahansa betonirakenteet. Nimityksen myöntää Betoniteollisuus ry. Palkinto on jaettu vuodesta 1970 alkaen.